Document ID: 31991L0244

Nõukogu direktiiv,
6. märts 1991,
millega muudetakse nõukogu direktiivi 79/409/EMÜ loodusliku linnustiku kaitse kohta
(91/244/EMÜ)
EUROOPA ÜHENDUSTE KOMISJON
võttes arvesse Euroopa Majandusühenduse asutamislepingut,
võttes arvesse nõukogu 2. aprilli 1979. aasta direktiivi 79/409/EMÜ loodusliku linnustiku kaitse kohta, [1] viimati muudetud komisjoni direktiiviga 86/122/EMÜ, [2] eriti selle artikleid 6, 15, 16 ja 17
ning arvestades, et:
direktiivi 79/409/EMÜ I lisa tuleb muuta, et võtta arvesse värskeimat teavet linnuliikide olukorra kohta;
takistamaks ärihuvidel avaldamast võimalikku kahjulikku mõju kasutamismääradele tuleks keelustada alamliikide Anser albifrons flavirostris ja Tetrao tetrix tetrix kasutamine;
direktiivi 79/409/EMÜ artikli 6 lõike 3 reguleerimisalasse tuleks tuua liigid ja alamliigid Anser albifrons albifrons, Aythya marila, Melanitta nigra, Anas clypeata, Tetrao tetrix britannicus, Pluvialis apricaria, Lymnocryptes minimus, Gallinago gallinago ning Scolopax rusticola;
käesoleva direktiivi sätted on kooskõlas direktiivi 79/409/EMÜ tehnika ja teaduse arenguga kohandamise komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi nr 79/409/EMÜ I ja III lisa asendatakse käesoleva määruse lisadega.
Artikkel 2
Liikmesriigid kehtestavad käesoleva direktiivi täitmiseks vajalikud õigus- ja haldusnormid hiljemalt 31. juuliks 1992. Liikmesriigid teatavad sellest viivitamata komisjonile.
Kui liikmesriigid kõnealused õigusaktid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
Artikkel 3
Käesolev direktiiv on adresseeritud liikmesriikidele.
Brüssel, 6. märts 1991

Labels: 3
20